చంగనస్సేరి

**చంగనస్సేరి** (ചങ്ങനാശ്ശേരി), (గతంలో **చంగనాచెర్రి**), భారతదేశం, కేరళ రాష్ట్రం, కొట్టాయం జిల్లా లోని ఒక పురపాలక సంఘం. ఇది కొట్టాయం లోని జిల్లా ప్రధాన కార్యాలయానికి దక్షిణంగా  దూరంలో, రాష్ట్ర రాజధాని తిరువనంతపురం నకు ఉత్తరాన  దూరంలో ఉంది. 2011 భారత జనగణన ప్రకారం చంగనస్సేరి జనాభా 47,485, జనసాంద్రత .

చంగనస్సేరి ఒక ముఖ్యమైన వర్తక పట్టణం. చారిత్రక కాలంలో మధ్య ట్రావెన్‌కోర్ ప్రాంతంలో పరిపాలన, సంస్కృతికి కేంద్రంగా ఉండేది. క్రీ.శ. 1805లో స్థాపించబడిన చంగనస్సేరి మార్కెట్ పశ్చిమ తీర ప్రాంతాలు, తూర్పు పర్వతాల మధ్య బియ్యం, మిరియాలు, అల్లం, ఇతర వస్తువుల రవాణాలో ప్రధాన వర్తక కేంద్రంగా సేవలు అందించింది. 1905లో స్థానికులు పడవ రేవు సమీపంలో "అంచు విళక్కు" (ఐదు దీపాలు) స్తంభాన్ని స్థాపించారు. ఇది ఈ ప్రాంత మత, సామాజిక సామరస్యానికి చిహ్నంగా నిలిచింది. చంగనస్సేరి ఎస్‌బి కళాశాలకు కూడా ప్రసిద్ధి చెందింది. ఇది 1922లో కాథలిక్ చర్చి ద్వారా స్థాపించబడిన పురాతన, ప్రతిష్టాత్మక విద్యాసంస్థల్లో ఒకటి. 20వ శతాబ్దం ప్రారంభంలో ట్రావెన్‌కోర్ ప్రాంతంలో ఉన్నత విద్యను అందించడంలో ఇది కీలక పాత్ర పోషించింది. ఎస్‌బి కళాశాల టవర్, దాని పైన ఉన్న క్రీస్తు విగ్రహం కేరళలో విజ్ఞానానికి, విద్యకు చిహ్నంగా నిలుస్తున్నాయి.

## పరిపాలన
చంగనస్సేరి మున్సిపల్ కౌన్సిల్ ద్వారా నగర పాలన సాగుతుంది. శ్రీమతి బీనా జోబి మున్సిపాలిటీ ఛైర్‌పర్సన్‌గా, వైస్ ఛైర్మన్‌గా శ్రీ మాథ్యూస్ జార్జ్ వ్యవహరిస్తున్నారు.

ఇది తాలూకా కచేరీకి (కార్యాలయం) ప్రధాన కేంద్రం. ఇక్కడ మున్సిఫ్ కోర్టు, జ్యుడీషియల్ ఫస్ట్ క్లాస్ మెజిస్ట్రేట్ కోర్టు ఉన్నాయి.
గతంలో చంగనస్సేరి శాసనసభ నియోజకవర్గం కొట్టాయం (లోక్‌సభ నియోజకవర్గం)లో భాగంగా ఉండేది. అయితే 2005 డీలిమిటేషన్ కమిషన్ నివేదిక తరువాత, మావేలికర లోక్‌సభ నియోజకవర్గాన్ని నిలుపుకోవడానికి కొట్టాయం జిల్లాలోని చంగనస్సేరి సెగ్మెంట్, అలప్పుజ, కొల్లాం జిల్లాల్లోని పొరుగు నియోజకవర్గాలను కలిపి మావేలికర నియోజకవర్గం పరిధిలోకి తెచ్చారు. ప్రస్తుతం శ్రీ కొడికున్నిల్ సురేష్ పార్లమెంటులో మావేలికర నియోజకవర్గానికి ప్రాతినిధ్యం వహిస్తుండగా, శ్రీ జాబ్ మైఖేల్ కేరళ శాసనసభలో చంగనస్సేరి నియోజకవర్గానికి ప్రాతినిధ్యం వహిస్తున్నారు.

## భౌగోళికం, వాతావరణం
చంగనస్సేరిలో ఉష్ణమండల ఋతుపవన శీతోష్ణస్థితి ఉంటుంది. సంవత్సరంలో ఎక్కువ నెలల్లో గణనీయమైన వర్షపాతం నమోదవుతుంది. స్వల్ప పొడి వాతావరణం మొత్తం శీతోష్ణస్థితిపై తక్కువ ప్రభావం చూపుతుంది. కొప్పెన్-గీగర్ వాతావరణ వర్గీకరణ ప్రకారం ఇది *Am* రకానికి చెందుతుంది. ఇక్కడ సగటు ఉష్ణోగ్రత . సంవత్సరంలో సగటు వర్షపాతం సుమారు .

## జనాభా వివరాలు

భారత జనగణన చంగనస్సేరి మున్సిపాలిటీ, చంగనస్సేరి అర్బన్ అగ్లోమరేషన్ (చుట్టుపక్కల పంచాయతీ ప్రాంతాలతో కలిపి) రెండింటికి సంబంధించిన గణాంకాలను సేకరిస్తుంది. చంగనస్సేరి యు.ఎ (UA) పరిధిలోకి చంగనస్సేరి మున్సిపాలిటీతో పాటు పొరుగున ఉన్న పాయిప్పాడు, త్రికోడితానమ్, వాళప్పల్లి పంచాయతీలోని చేతిపుళ వంటి పంచాయతీలు వస్తాయి.

2011 భారత జనగణన ప్రకారం చంగనస్సేరి మున్సిపాలిటీ జనాభా 47,485. ఇది 2001లో నమోదైన 51,967తో పోలిస్తే 8.2% తక్కువ. ఇందులో 48.13% పురుషులు, 51.86% స్త్రీలు ఉన్నారు. చంగనస్సేరి యు.ఎ మొత్తం జనాభా 127,987 కాగా, అందులో 48.29% పురుషులు, 51.71% స్త్రీలు ఉన్నారు. 6 సంవత్సరాల కంటే తక్కువ వయస్సు ఉన్న పిల్లల శాతం చంగనస్సేరిలో 8.9%, చంగనస్సేరి యు.ఎలో 9.02% గా ఉంది. 2011లో చంగనస్సేరి అక్షరాస్యత రేటు 97.19% (పురుషులలో 98.01%, స్త్రీలలో 96.45%). ఇది రాష్ట్ర సగటు 94%, జాతీయ సగటు 74.04% కంటే ఎక్కువ. 2011లో చంగనస్సేరి యు.ఎ అక్షరాస్యత రేటు 97.56% (పురుషులలో 98.19%, స్త్రీలలో 96.98%).

### మతం

2011 జనగణన ప్రకారం, జనాభాలో 48% మంది హిందూ మతం అనుసరిస్తున్నారు. క్రైస్తవులు 35% జనాభాతో గణనీయమైన మైనారిటీగా ఉన్నారు. ముస్లింలు జనాభాలో 17% ఉన్నారు.

నాయర్ కమ్యూనిటీ సామాజిక అభివృద్ధి, సంక్షేమం కోసం స్థాపించిన నాయర్ సర్వీస్ సొసైటీ ప్రధాన కార్యాలయం పెరున్నాలో ఉంది. భారతదేశంలోని సిరో-మలబార్ కాథలిక్ చర్చి అతిపెద్ద డియోసెస్లలో ఒకటైన చంగనస్సేరి ఆర్చ్‌డయోసిస్ కేంద్రం కూడా ఇక్కడే ఉంది. చంగనస్సేరిలోని ది హోలీ ట్రినిటీ చర్చ్ కేరళలోని మొట్టమొదటి "బోర్న్-ఎగైన్" (born-again) చర్చిలలో ఒకటిగా పరిగణించబడుతుంది. ఇది రాష్ట్రంలో కొత్త క్రైస్తవ గుర్తింపు అభివృద్ధిపై గణనీయమైన ప్రభావం చూపింది.

## విద్యాసంస్థలు
పురాతన కాలంలో తెక్కుంకూర్ పాలనలో వాళప్పల్లి సాలగ్రామం (వాళప్పల్లి శాల) వద్ద వేద పాఠశాల ఉండేది. ఇది బ్రాహ్మణుల కోసం ప్రత్యేకంగా నిర్వహించబడేది. రికార్డుల ప్రకారం ఇది చంగనస్సేరిలో అత్యంత పురాతన విద్యా సంస్థ. 1790లో తెక్కుంకూర్, ట్రావెన్‌కోర్ మధ్య జరిగిన యుద్ధం సమయంలో రామయ్యన్ దళవ సైన్యం వాళప్పల్లి శాలను ధ్వంసం చేసింది.

# సెయింట్ బెర్చ్‌మాన్స్ హయ్యర్ సెకండరీ స్కూల్, చంగనస్సేరి (1891); కేరళలోని పురాతన రెసిడెన్షియల్ హైస్కూళ్ళలో ఒకటైన దీనిని (అప్పట్లో సెయింట్ బెర్చ్‌మాన్స్ ఇంగ్లీష్ హైస్కూల్ అని పిలిచేవారు) 1891లో చార్లెస్ లావిగ్నే (Fr Charles Lavigne), కాథలిక్ చర్చి మతాధికారులు స్థాపించారు. సెమినేరియన్ల కోసం ప్రారంభించినప్పటికీ, త్వరలోనే ప్రజలందరికీ అందుబాటులోకి తెచ్చారు. 1998లో హైస్కూల్‌ను హయ్యర్ సెకండరీ స్కూల్‌గా మార్చారు. ఇక్కడ ప్రాథమిక విద్య, సెకండరీ విద్య రెండూ అందిస్తారు. కార్డినల్స్ ఆంటోనీ పడియారా, జార్జ్ అలంచెరి, ఆర్చ్‌బిషప్‌లు జోసెఫ్ పావతిల్, జోసెఫ్ పెరుంతోట్టం వంటి వారు ఈ పాఠశాల పూర్వ విద్యార్థులు.
# సెయింట్ బెర్చ్‌మాన్స్ కళాశాల, చంగనస్సేరి (19 జూన్ 1922); కేరళలోని పది పురాతన కళాశాలల్లో ఒకటైన సెయింట్ బెర్చ్‌మాన్స్ కళాశాలను 1922లో సెయింట్ మేరీస్ పారెల్ చర్చి సమీపంలోని ఒక భవనంలో (ప్రస్తుతం మ్యూజియం) థామస్ కురియాలాచెరి ప్రారంభించారు. దీనికి చార్లెస్ లావిగ్నే శంకుస్థాపన చేయగా కాథలిక్ చర్చి, ట్రావెన్‌కోర్ రాజకుటుంబం సహకరించారు. ఇది మద్రాస్ విశ్వవిద్యాలయానికి అనుబంధంగా ఉన్న జూనియర్ కళాశాలగా మొదలైంది. 1927లో గ్రాడ్యుయేట్ కోర్సులు ప్రారంభమయ్యాయి. 1937 నవంబర్ 1న ట్రావెన్‌కోర్ విశ్వవిద్యాలయం స్థాపించినప్పుడు కళాశాల దానికి అనుబంధంగా మారింది. 1957లో పోస్ట్ గ్రాడ్యుయేట్ కోర్సులు ప్రారంభమయ్యాయి. ప్రస్తుతం ఇది కొట్టాయం లోని మహాత్మా గాంధీ విశ్వవిద్యాలయానికి అనుబంధంగా ఉంది. చంగనస్సేరిలో ఉన్న సెయింట్ బెర్చ్‌మాన్స్ కళాశాల స్వయంప్రతిపత్తి కలిగిన విద్యా సంస్థ. ఇది 1956 యుజిసి చట్టం కింద గుర్తింపు పొందింది. 2022లో ఐదవ అక్రిడిటేషన్ సైకిల్‌లో న్యాక్ (NAAC) ద్వారా A+ గ్రేడ్ పొందింది. 2022లో నేషనల్ ఇన్‌స్టిట్యూషనల్ ర్యాంకింగ్ ఫ్రేమ్‌వర్క్ (NIRF) ద్వారా ఆల్ ఇండియా ర్యాంకింగ్‌లో కాలేజీ విభాగంలో 54వ స్థానంలో నిలిచింది. విక్టోరియన్ నిర్మాణ శైలికి, ముఖ్యంగా కాలేజ్ టవర్‌కు ఈ కళాశాల ప్రసిద్ధి. ప్రేమ్ నజీర్, ఊమెన్ చాందీ, థామస్ తారయిల్ వంటి ప్రముఖులు ఇక్కడి పూర్వ విద్యార్థులు.
# ఎన్.ఎస్.ఎస్ హిందూ కళాశాల, చంగనస్సేరి (జూన్ 1949); ఈ కళాశాలను ఎన్.ఎస్.ఎస్ హైస్కూల్ గదుల్లో ప్రారంభించి, 1955లో కొత్త భవనానికి మార్చారు. 1947లో ఏర్పాటైన ఈ సంస్థ యుజిసి, న్యాక్ గుర్తింపు కలిగి, మహాత్మా గాంధీ విశ్వవిద్యాలయానికి అనుబంధంగా ఉంది. ఎన్.ఎస్.ఎస్ చంగనస్సేరిలో ఒకేషనల్, ఆర్ట్స్, హోటల్ మేనేజ్‌మెంట్, సైన్స్, కామర్స్, బ్యాంకింగ్ వంటి 5 స్ట్రీమ్‌లలో బి.ఎ, బి.ఎస్సీ, బి.కామ్, ఎం.ఎ, ఎం.ఎస్సీ వంటి 8 డిగ్రీల పరిధిలో 30 కోర్సులు అందుబాటులో ఉన్నాయి.
# అసంప్షన్ కళాశాల, చంగనస్సేరి (1950); మహిళా కళాశాల. 1949లో కేరళ విశ్వవిద్యాలయానికి అనుబంధంగా ఉన్న అసంప్షన్ కళాశాల ప్రస్తుతం కొట్టాయం లోని మహాత్మా గాంధీ విశ్వవిద్యాలయానికి అనుబంధంగా ఉంది. యుజిసి చట్టంలోని సెక్షన్ 2(f), 12 B పరిధిలోకి వచ్చే ఈ కళాశాలకు 2000 సంవత్సరంలో న్యాక్ గుర్తింపు లభించింది.

## ప్రముఖ వ్యక్తులు

*

## మూలాలు

### గ్రంథ పట్టిక
* 

## బయటి లింకులు

* చంగనాచెర్రి గురించి 
* చంగనాచెర్రి ఆర్చ్‌డయోసిస్
* ఎన్.ఎస్.ఎస్ హిందూ కళాశాల చంగనాచెర్రి
* సెయింట్ జోసెఫ్ కాలేజ్ ఆఫ్ కమ్యూనికేషన్
* సెయింట్ బెర్చ్‌మాన్స్ కళాశాల
* చంగనస్సేరి పురపాలక సంఘం 

వర్గం:కేరళ సంస్కృతి
వర్గం:కేరళ